ming030890/wiki-yue-high-quality huggingface dataset:
小林成光

小林成光（1978年4月13號—）係日本足球員，司職中場，效力過FC東京，鳥棲砂岩，及栃木SC。
小林悠

小林悠（1987年9月23號—）係日本足球員，踢前鋒，日本足球代表隊成員。
小林晃子

小林晃子 ，係日本嘅一個女藝人同埋配音員。
小林慶行

小林慶行（1978年1月27號—）係日本足球員，司職中場，效力過東京綠茵，大宮松鼠，柏太陽神，及新潟天鵝。
小林成豪

小林成豪（1994年1月8號—）係日本足球員，司職中場，效力神戶勝利船。
小林愛香

小林愛香 ，係日本嘅一個女藝人同埋配音員。
小林智光

小林智光（1995年5月30號—）係日本足球員，打中場位置，效力鳥取飛翔。
小林桂子

小林桂子 ，係日本嘅一個女藝人同埋配音員。
安東尼艾登

安東尼艾登（英文：Anthony Eden，1897年6月12號—1977年1月14號）係英國首相，1955年到1957年上任，嚟自保守黨。佢任內爆發蘇彝士運河危機影響英國利益，所以有人話佢做得差。
安東尼雅殊葵

安東尼雅殊葵（英文：Anthony Asquith，1902年11月9號—1968年2月20號）係一個英國嘅男電影導演、編劇、演員，佢喺1927至1964年活躍。
安東尼馬迪爾

安東尼馬迪爾（粵拼：on1 dung1 nei4 maa5 dik6 ji5，英文：Anthony Martial ，1995年12月5號—）係個法國足球員，司職前鋒，而家效力緊英超波隊曼聯。

葳蕤史
呢節要加長。
安東尼高第

安東尼高第（加泰羅尼亞文：Antoni Gaudí，1852年6月25號—1926年6月10號）係西班牙建築家，加泰隆尼亞現代主義代表人物。
安東街臨時遊樂場

安東街臨時遊樂場（英文：On Tung Street Temporary Playground）係香港一公園同遊樂場，喺大嶼山東涌安東街，行政上歸離島區。設施有硬地球場同七人足球場。
安東尼法蘭蘇沙

安東尼法蘭蘇沙（英文：Anthony Franciosa，1928年10月25號—2006年1月19號）係一個美國嘅男舞台劇演員、電影演員、電視演員、演員，佢喺1955年出道。
安東尼鶴堅斯

安東尼鶴堅斯（英文：Anthony Hopkins；1937年12月31號—），係英國威爾斯演員，憑電影《沉默的羔羊》攞到1991年奧斯卡金像獎最佳男主角獎。
安東燉雞

安東燉雞（안동찜닭）係韓國嘅一種雞肉菜式，起源自慶尚北道安東，做法通常將雞肉同豉油、蔬菜同粉絲一齊燉煮。
岳陽三荷機場

岳陽三荷機場（粵音：ngok6 joeng4 saam1 ho4 gei1 coeng4）係喺中國湖南嘅一個機場，喺2018年嗰陣起好兼且開放畀人用嚟搭飛機。
岳雲

岳雲（1119年—1142年），字應祥，號會卿，係南宋抗金將領岳飛大囝，相州湯陰（家下河南安陽湯陰）人，官至左武大夫、忠州防禦使、提舉醴泉觀，追贈安遠軍承宣使、武康軍節度使。
紹興十一年除夕，岳雲同老頭岳飛重有張憲一齊畀奸臣秦檜陷害死，終年得23歲。
岳陽南湖

岳陽南湖（粵拼：ngok6 joeng4 naam4 wu4），全名岳陽南湖旅遊度假區，又叫岳陽南湖風景區，係中國湖南岳陽一個縣級行政管理區，總面積35平方公里，人口3.2萬。
岳陽樓區

岳陽樓區係中國湖南岳陽一個市轄區，總面積171平方公里，人口81.5萬。
岳雲鵬

岳雲鵬（粵拼：ngok3 wan4 paang4；簡化字：岳云鹏；1985年4月15號—），原名岳龍剛（ngok3 wan4 gong1，ngok3 wan4 gong1；簡化字：岳龙刚），係中國大陸嘅相聲同影視演員，河南濮陽南樂縣人。14歲去北京打工後成為郭德綱嘅子弟，後尾加入德雲社，同史愛東、孫越一齊合作，成為「雲」字科屬下嘅成員。
岳陽縣

岳陽縣（粵拼：ngok6 joeng4 jyun6*2）係中國湖南岳陽一個縣，總面積2905平方公里，人口64.4萬。
岳飛

岳飛（1103年3月24號—1142年1月27號；生於崇寧二年二月十五），字鵬舉，趙宋名將。河北（指黃河以北，而非家下河南河北之省界，下同）相州湯陰（今河南安陽市湯陰縣）永和鄉孝悌里人。佢出名同北方女真人嘅金國打仗，保衞趙宋。佢後尾同皇帝宋高宗不和，最後畀人收監處死。

生平
岳飛係喺家鄉河南生活，後尾走去參軍打仗。當時趙宋畀金人趕落江南，岳飛曾經參與其中唔少戰事。
1129年岳飛打敗咗金人，收復咗建康（今日江蘇南京），迫到金人向北撤退。之後岳飛升咗官，重擁有一支萬幾人嘅部隊，叫做「岳家軍」。岳飛所帶領嘅岳家軍，曾經剷平咗江南一帶班土匪。後來佢又打金人，收復咗襄陽、信陽等六個郡。
1140年岳飛喺郾城打勝仗，並乘勝追擊朱仙鎮，諗住可以收復成個河南。點知呢個時候宋高宗趙構突然想同金人求和，就發十二道金牌，命令岳飛班師。
岳飛返到去，就畀宋高宗、秦檜以「莫須有」罪名處死咗，享年39歲。
南宋淳熙六年（1169年），宋孝宗趙昚為佢平反昭雪，追加謚號叫做武穆，南宋嘉定四年（1211年），宋寧宗趙擴追封佢做鄂王；南宋寶慶元年（1225年），宋理宗趙昀改岳飛謚號做忠武。故後人又叫佢做岳武穆或岳王。
岸

岸（shore）係水陸交界之處。有時按唔同水名而冠名，如海嘅就叫海岸，河叫河岸，湖叫湖岸咁。岸因地形地質有異，各有名稱。
海岸受潮汐漲退而變化，灘地水淺，漲退界淺，相距好闊，地理上稱潮間帶。
河湖岸則受雨水多寡，上游冰融幾多而變。多時成洪，會浸尋常岸。
英文shore，乜岸都得。但coast，必爲海岸。
岸一美

岸一美（1975年11月25號—）係日本足球員，踢前鋒，曾經喺1998～2001年間為日本女子足球代表隊出場9次，入咗2球。
寶漢直街

寶漢直街（粵拼：bou2 hon3 zik6 gaai1）係中國廣東廣州嘅一條內街，喺越秀區童心路東邊隔籬嘅登峰社區，南接環市中路，北接麓景西路。呢條內街係越秀區唯一一條帶有城中村味嘅內街。

兩個所謂
寶漢直街喺廣州地區有「非洲一條街」同「穆斯林一條街」嘅稱呼。
穆斯林一條街
1980年代，由於中國大陸實行改革開放，有好多喺寧夏同新疆、甘肅等地啲穆斯林猛咁喺小北附近做貿易，而且帶咗好多批喺阿拉伯國家啲商人。
非洲一條街
自從第一批非洲黑人喺1990年代尾到小北附近開舖頭做生意之後，有好多黑人陸續過嚟小北附近搞貿易。尤其1997年爆發亞洲金融風暴之後，有好多黑人搬嗮嚟小北嘅登峰社區附近住。 搞到好多本地業主都搬走嗮。
寶珊道

寶珊道（英文：Po Shan Road）係香港半山區一條馬路，由旭龢道近克頓道交界開始，另一邊係掘頭路。
寶珠

寶珠，珠而寶貴。古時多指玉珠，後亦有珍珠。寶珠有時講得有神通，如會熱，會光，會凍等等，此等寶珠就未必係玉珠、珍珠。佛教中有如意寶珠，有時畫成珠上有火，有時畫到珠上稍稍尖起。
寶珠散見於古文。如《說苑》，「吾亦聞之，丹漆不文，白玉不彫，寶珠不飾，何也？」《呂氏春秋》，「宋桓司馬有寶珠，抵罪出亡。」
佛教如意寶珠，多數持喺佛手中，火陷猛烈夠光猛。道教亦有混元寶珠，元始天尊所持。
後世亦用於人名，如《紅樓夢》中有寶珠，秦可卿嘅丫鬟。又如香港女明星陳寶珠。
亦有用於地名，好似香港大澳寶珠潭咁。廣東丹霞山、河南少室山、湖北大洪山，都有寶珠峯。
寶熙苑

寶熙苑係香港房屋委員會嘅居者有其屋屋苑，喺香港九龍深水埗區長沙灣，近李鄭屋漢墓同埋李鄭屋邨。佢總共有兩棟樓，喺1993年起好。
寶潔

寶潔（粵拼：bou5 git3；英文：Procter & Gamble，簡稱P&G，紐交所：PG）係美國一間衞生用品及醫療保健公司，總部喺俄亥俄州辛辛那提，1837年10月31號成立。
寶玉直街

寶玉直街（粵拼：bou5 juk6 zik6 gaai1）係中國廣東廣州一內街，喺海珠區，南邊到寶賢北口，北邊到同福中路。街道全長219米，闊4米。

名
呢條街因為喺近住寶崗，附近有好多硬镼镼啲石頭，攞佢本身硬到好似寶玉嘅意思而改成噉嘅名。亦唔排除曾經挖過寶玉出嚟。
屯門湖康長者健康中心

屯門湖康長者健康中心，香港長者健康中心之一，為老人而設，防治疾病，促進健康，喺屯門湖康街，屯門湖康診所入便，英文叫Tuen Mun Wu Hong Elderly Health Centre。行政上歸屯門區。開禮拜一到五，公眾假期唔開。歸衞生署管。
屯門社區網絡

屯門社區網絡，簡稱屯網，係香港本土派地區組織，2016年由一班屯門區居民創辦，主要打屯門區地區議題，2021年解散。

史
2019年第6屆香港區議會選舉，屯網派出5人參選，包括召集人黃丹晴（山景）、潘智鍵（翠興）、羅焯勇（景興）、曾振興（興澤）同埋發言人王德源（良景），佢哋都揀咗以樓齡較大嘅公共屋邨為主嘅選區出選，佢哋並且同其他响呢屆喺屯門參選嘅素人（包括張可森、巫堃泰、李家偉、曾錦榮、梁灝文同埋張贊華）組成「屯門十一素人」團隊。結果，屯網五位候選人除咗景興選區嘅羅焯勇之外，其餘都成功鍊贏對手當選。
2020年3月28號，本身係屯結新墟成員嘅張可森加盟屯網，屯網嘅區議員一下子多到5位。
2021年5月11號，因參加2020年泛民主派35+初選而還柙嘅張可森向民政事務總署署長謝小華遞信劈炮，辭任屯門區議員一職，同時亦都退出屯網。同年7月，曾振興劈炮，移居英國。
2021年10月5號，潘智鍵同埋王德源响社交平台宣布杯葛2021年香港區議員宣誓。同月7號，屯網透過Facebook專頁發表解散聲明，認為目前香港已經冇晒可以畀非建制派繼續堅持初衷嘅能力同埋空間，宣佈解散，並且遣散所有成員，佢哋嘅區議會議席亦隨住黃丹晴退出屯網而清零。
屯門碼頭站

屯門碼頭站係香港輕鐵其中一個總站，亦係輕鐵系統中最南嘅終點站，代號001，屬單程車票第1收費區，一共有6條輕鐵路綫用呢個站做總站。

車站月台
設有7個月台，係所有輕鐵車站之中最多。2至6號月台係輕鐵候車月台，而7號月台係610、615及615P綫嘅落客月台。
設有客戶服務中心，喺海趣坊入口旁邊。
614P綫同615P綫共用列車，614P綫南行方向會駛去3號月台改做615P綫繼續服務，而615P南行方向就會駛去5號月台改做614P綫繼續服務。
喺屯門碼頭附近，海翠花園地面層係一個公共交通交匯處，入邊有巴士總站。
巴士總站設於6號月台隔離同埋環形路軌入邊，行人、巴士同輕鐵共用部份路段，比較危險。喺規模相等嘅三聖站已經改咗設計，將巴士總站分隔。而喺2號至5號月台落車嘅乘客，若果要去海趣坊或碼頭，需要沿住近海嘅入站路軌側邊行一段距離，由於步行方向同列車行駛方向一樣，乘客通常冇注意後面嘅列車，繼而發生意外。
一號月台原本係506綫列車嘅月台，因杯渡路架空路軌工程同埋列車唔夠，506綫永久用巴士行，所以呢個月台一直閒置到而家。
列車離站時間顯示屏
行人同列車共用嘅危險路段

歷史
屯門碼頭總站初期淨係叫做屯門碼頭，喺輕鐵初初起嗰陣一齊起，1988年9月18號啟用。2010年6月13號又改返名做屯門碼頭站。
屯門游泳池

屯門游泳池（英文：Tuen Mun Swimming Pool），係香港新界屯門區嘅一個公眾游泳池，喺屯門海皇路8號，由康樂及文化事務署管理。
屯門游泳池壁球場

屯門游泳池壁球場，香港室內體育館之一，專門玩壁球，喺屯門海皇路，同屯門游泳池相連，近屯門河，英文叫Tuen Mun Swimming Pool Squash Courts。行政上歸屯門區。
屯門湖康母嬰健康院

屯門湖康母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺屯門湖康街，屯門湖康診所入便，英文叫Tuen Mun Wu Hong Maternal and Child Health Centre。行政上歸屯門區。開禮拜一到五，禮拜六開每月第二同第四個，公眾假期唔開。歸衞生署管。
屯門碼頭

屯門碼頭（粵拼：tyun4 mun4 ma5 tau4，英文：Tuen Mun Ferry Pier，又叫屯門客運碼頭、屯門渡輪碼頭）係香港新界屯門新市鎮南部嘅渡輪碼頭，亦係香港第三個連接港澳嘅碼頭，佢喺蝴蝶灣東面、海翠花園對出，喺1986年11月啟用並投入服務。

接駁交通
屯門碼頭公共運輸交匯處
喺屯門碼頭旁邊嘅海翠花園地面層，係一個公共交通交匯處，裏面係巴士同輕鐵總站。
對馬海峽

對馬海峽係指朝鮮海峽東面嘅水道，喺對馬島同日本本州、九州之間，連住日本海同東海。
導彈

導彈，又叫飛彈，係種識郁嘅炸彈，背後孭住火箭去推郁，對住目標射。
導彈射程最遠可以去到幾千公里之外，嗰啲就係洲際彈道導彈。
對馬海戰

對馬海戰，又叫對馬海峽海戰、日本海海戰，係日俄戰爭嘅一場關鍵戰役，喺1905年5月27號到28號喺日本海西部嘅對馬海峽打，最後大日本帝國打贏咗俄羅斯帝國，俄國艦隊幾乎全軍覆沒。
導數

導數（英文：Derivative）係微積分裡面好重要嘅基礎概念，可以理解成一個函數喺某一個位嘅瞬間變化。
佢嘅定義係：
參考極限。
例如 ，求佢嘅導函數。
，展開變咗 ，消除咗個  淨低 ，約埋個  變成 ，由於  趨向  所以求到 。
導數可以搵出條線嘅瞬間變率（instantaneous rate of change）。

基本嘅求導公式
， 係常數。
， 係常數。
， 係常數。
。睇下三角函數。
。睇下自然指數。

常見問題
冪函數嘅導數同ln(x)嘅關係: 對冪函數求導，指數部分會降低1次，如
(呢度可以當係)
但對常數繼續求導唔會變成 -1 次方，因為0乘任何數都係0，即
反過嚟，從積分方向考慮
，出現0分母，所以唔會變成0之方，正確係
即冪函數似乎同自然對數函數ln(x)有密切關係。
其實原因好簡單，ln(x)嘅極限式就有一部分係由冪函數組成:
可以當成  同上面嘅積分式一樣。
可以用極限式求導：
結果一致。
導波管

導波管（英文：Waveguide）係種傳導高頻率電磁波嘅電子元件，透過限制住傳送去同一方向嚟減少流失能量。
導演

導演（粵讀：dou⁶ jin²，英文：Director），係影視製作團隊中，將攝影、聲音、演員、服裝、化妝、佈景等元素整合起嚟嘅負責人，並且同編劇、攝影指導、剪接師等嘅技術人員合作，導演亦要指導演員嘅演技、攝影機嘅位置、聲音、燈光等技術嘅配合。因為導演要負責整個節目嘅樣貌，因此喺決策有爭拗嘅時候，導演擁有最終嘅決定權。

唔同領域嘅導演
1954 年喺芬蘭影到，有一位導演喺度睇劇本。佢可能喺度想像「呢個打鬥場面，要點拍呢？」噉嘅問題。
睇埋：電影導演、舞台劇導演、電視導演同其它影視導演

電影導演
簡言之，導演係用劇情同演員表達自己思想嘅人。
電影導演同時運用咗演員嘅身體及情緒／視線嘅選擇／光線嘅調度／畫面嘅構成／剪接嘅邏輯／音聲嘅搭配，將某個劇本呈現於影像屏幕上，從而將呢個劇本（以及如果有啲講話：佢嘅思想）表現畀觀眾嘅人。
電影工業涵蓋多元嘅專業技術，從製片，攝影，燈光，美術指導，場務，演員，錄音，混音，後期特效等，十分龐雜。絕大多數現代電影導演無法廣泛專精以上各項專業技術，但佢仍可以支配旗下所有各該部門嘅專業人士，依照佢嘅意志工作。

舞台劇導演
舞台劇導演嘅工作係一個貫著嘅完整過程，從劇本嘅閱讀、演員嘅選擇與合作，到舞台空間、服裝化妝、燈光等嘅設計，都係導演工作嘅組成部分。

歷史
相對戲劇歷史嘅源遠流長，導演身份嘅出現同確立確係非常後生嘅——呢至少說明只有喺戲劇嘅各種物質同精神要素都有咗相當嘅積累發展後，先至需要導演來統一各戲劇元素，來組織演出。
一般戲劇史公認嘅第一位導演係德國嘅梅寧根公爵。喺導演誕生之前，組織演出嘅工作由劇作家、富有經驗嘅主要演員或劇院經理來擔任。
隨著戲劇自身嘅發展，戲劇導演嘅定義亦喺與時俱進。但回顧20世紀戲劇史，有一點毋庸置疑，即導演嘅權威同作用喺戲劇演出中越來越重要。
導火新聞線

《導火新聞線》（英文：The Menu）係香港電視網絡整嘅社會新聞電視劇，由梁小冰、周家怡、楊淇同王宗堯領銜主演，編審係潘漫紅，總導演係方俊華。呢套戲係「2015年香港電視網絡重頭戲」。
故事講一班記者喺面對商業社會嘅現實下，點樣彰顯公義，睇實社會嘅過程。四個主角Alma（梁小冰）、方凝（周家怡）、阿咩（楊淇）同輝爺（王宗堯），喺一份免費報紙《囧報》入面，點樣因為對新聞理念唔同而發生衝突。空降去《囧報》做老總嘅Alma，點樣由一個後生嗰陣特登關懷弱勢社群嘅良心記者，變到唯利是圖，以超級「爆」同「重口味」嘅報道來吸引讀者，甚至自我審查，以各種理由阻止班細嘅深入報道權貴嘅不利消息；以及做記者嘅輝爺，點樣由一個熱血記者，變到一個「迆爆」頹廢男。
呢套戲題材主要探討香港傳媒嘅生存價值，風格寫實，喺劇集前半部更反映記者不為人知嘅辛苦，包括冒住生命危險報道真相，為咗提高報紙銷量擅自換頭版，甚至為咗獨家可以同有權勢嘅人做檯底交易等内容。呢套戲雖然係一套喺2013年殺青嘅戲，但係劇入面出現嘅暗角打人、老總俾人斬、大報社換頭版等等嘅情節，竟然喺下一年一一中嗮，所以俾香港網友叫做「先知劇」、「神劇」。

籌備同片花
《導火新聞線》嘅劇本喺2012年開始籌備。香港電視網絡主席王維基覺得，佢俾咗佢班最大嘅創作自由空間，結果創作團隊交咗兩個劇本，其中一個係講中港矛盾嘅《來生不做香港人》；另一個就係《導火新聞綫》，講述報館入面唔同理念嘅記者，喺新聞道德同報紙銷量之間做個取捨，甚至發生兩方面衝突嘅故事。王維基話，當時佢冇考慮題材嘅敏感性，只係擔心劇集會唔會俾觀眾覺得「離地」，可唔可以引起香港人的共鳴和反思。
《導火新聞線》喺2013年3月20號開始拍，喺當年8月28號殺青。不過喺拍之前，網上已經流傳《導火新聞線》嘅片段花絮。片花全長分半鐘，內容講梁小冰扮嘅Alma，反問周家怡扮嘅高級記者（片入面冇名），點大家同期入行，周家怡嘅職位點解一尐都冇升。
香港電視網絡喺2014年10月26號喺YouTube上載《導火新聞線》嘅正式片段花絮，片段全長一分鐘，主要係講汪海藍（梁小冰）覺得報導新聞嘅原則，就是讀者鍾意睇嘅故事，就值得去做，冇人睇嘅報紙，就冇生存空間。另外片入面重加咗車禍、爆炸、追料同當街斬人等場景，最後用「唔好諗住公器私用，香港重有新聞自由」做結尾。

角色
汪海藍 Alma（梁小冰）
老總。
方凝（周家怡）
港聞採主。
麥曉欣 阿咩（楊淇）
初級記者。
樂嘉輝 輝爺（王宗堯）
記者
愛我請留言

《愛我請留言》（英文：Swipe Tap Love），係香港電視廣播有限公司時裝愛情電視劇，由黃浩然、黃翠如、關禮傑、洪永城、傅嘉莉同姚子羚領銜主演，監製係陳耀全。
呢套劇以現代人鍾意利用智能電話做溝通架生為主題，反思「低頭族」嘅溝通方式同埋人與人之間信任問題。
愛拉托散尼

愛拉托散尼（前276年—前194年）係古希臘學者，做過亞歷山大圖書館館長，出名成就包括發明愛氏篩、設計經度同緯度嘅系統去畫世界地圖、計出地球直徑等等。
愛情食物鏈

《愛情食物鏈》（英文：Love As A Predatory Affair），係香港無綫電視製作嘅時裝電視劇，由阮小儀、金剛、陳智燊同高海寧領銜主演，監製徐正康。呢套劇用飲食業嘅愛情故仔做主題。
愛慾尋鄰

《愛慾尋鄰》係套德國嘅劇情片電影，喺2002年上畫。
愛戀二千小時

《愛戀二千小時》係香港女歌手陳慧嫻嘅第13張粵語錄音室專輯，喺寶麗金時期製作，轉新公司新藝寶唱片發行嘅首張專輯，於1998年5月8號推出。
愛斯基摩人

愛斯基摩人係響北美洲北部到西伯利亞東北部生活嘅族群，主要包括因紐特人同尤皮克人。
呢篇愛斯基摩人係關於族群嘅楔位文章，仲未完成嘅。麻煩你幫手補充佢嘅內容。
愛情鳥

愛情鳥，又叫情侶鸚鵡，正式名牡丹鸚鵡（Agapornis），係種雀，屬鸚形目舊世界鸚鵡科嘅其中一個屬，有9個品種。
愛愛愛

《愛愛愛》係香港歌手方大同嘅第二張大碟、第二張錄音室專輯，喺2006年12月29號推出。
愛我嗎？愛你媽！

《愛我嗎？愛你媽！》（Nothing Can Break Us Apart），原名《一家人三人行》，係香港電視娛樂製作嘅真人騷節目，由林曉峰、康子妮、火火主持，2019年6月10號到7月5號逢禮拜一到五22:30-23:00喺ViuTV播。節目招募咗四個家庭組合，每隊包括老公、老婆同老公阿媽三個人，去泰國玩遊戲，最後贏咗嗰隊攞到十萬蚊港紙獎金。
差不多先生傳

《差不多先生傳》，文一篇，胡適所寫，一九二四年申報登，係個警醒中國人故事，做事唔可以求其，經常引入香港同臺灣課本之中。

版權
中國、臺灣、香港、澳門已入公有版權，但由於胡適一九六二年死，美國版權較為麻煩，發表後未過九十五年，所以喺美國唔可以隨便登，包括維基百科。
差人

差人（粵拼：caai1 jan4），又叫差役同埋警察，中國大陸度依家係由公安抑或人民警察（簡稱民警）去執行呢部分嘅職權，而香港仲係由警務處所屬嘅專職警隊去負責執法。差人一般有權拉人返差館問話；有出街行嘅，又有坐寫字樓嘅文職；分軍裝同埋便衣。
香港警察舊時俗稱叫做綠衣或者大頭綠衣。香港成為英國殖民地之後，就出現咗屬於香港嘅警隊。而嗰陣時警察成員大多數係印度人，由於香港人慣咗叫印度人做「阿差（aa3 caa1）」，加上差又有衙差嘅意思，所以喺兩者結合之下，香港人就慣咗叫警察做差人。

名同衍生詞彙
「差役」係粵語入面最先對「Police」嘅嗌法，呢種嗌法嚟自中國歷史上面分布喺唔同地方嘅治安機構「衙門」入面負責執行差事嘅「衙門差役」，後嚟演變做「差人」，至於「警察」就係再後嚟先由第啲語言度引入嘅。
由於嗰陣時嘅粵語社會將呢種職業嗌做「差人」，於是衍生咗好多同「差」呢隻字有啦掕嘅詞語，譬如差佬（後生就嗌差仔）係攞嚟嗌性別係男嘅差人，而女嘅就嗌差婆，而佢哋做嘢返工嘅嗰笪地方就嗌做「差館」。
「暗差」，意思係暗藏身份嘅差人，同埋「雜差」，意思係要處理好多垃雜嘢嘅差人，都用嚟指而家嘅刑偵。
差別試題功能

差別試題功能（differential item functioning，DIF）係心理測量學上嘅一個概念。一個心理測驗當中嘅一條題目嘅 DIF 係指佢會唔會喺唔同組別嘅受試者當中量度緊唔同嘅心理特性。
愛德華多·杜阿德

愛德華多·杜阿德（西班牙文：Eduardo Duhalde，1941年10月5號—）係阿根廷律師同政治人，喺2002年至2003年間出任阿根廷總統。
維基同享有多媒體嘅嘢：Eduardo Duhalde
愛德華多達托

愛德華多·達托（西班牙文：Eduardo Dato e Iradier，1856年8月12號—1921年3月8號），係西班牙嘅保守黨政治人、律師。佢喺亞利方疎十三世時代做咗3任首相。任內爆發咗一戰，佢採取中立嘅政策。1921年3月，喺馬德里畀暗殺死咗。
愛德華斯諾登

愛德華斯諾登（粵拼：(ng)oi³ dak¹ waa⁴ · si¹ nok⁶ dang¹，英文：Edward Joseph Snowden，1983年6月21號—）係中央情報局前僱員，美國國家安全局技術承包人。因為爆料而出名。
佢喺2013年6月將美國國家安全局關於稜鏡計劃監聽項目秘密文件爆畀英國《衞報》同美國《華盛頓郵報》。訊息指，期間佢走咗去香港美麗華酒店，後來退房搬到香港另外一間酒店住。目前斯諾登逃避美國政府及同國政府等情報同安全單位嘅刑事追捕。離開香港後，斯諾登曾經喺莫斯科機場過境區逗留一個幾月，終於喺8月1號攞到俄羅斯為期一年嘅臨時庇護，之後長期留喺俄羅斯。

去香港接受採訪
2013年5月20號，佢到咗香港，入住一間酒店，將啲機密文件爆畀《衞報》同接受採訪。
6月6號，《衞報》同《華盛頓郵報》揭露咗美國國家安全局嘅機密電子監聽計劃PRISM 。個計劃通過包括微軟、Yahoo、Google在內嘅公司協助，監聽網上即時通訊同既存資料，監聽對象可以喺美國國內或者國外。
6月13號，香港《南華早報》刊登斯諾登專訪。斯諾登話自2009年起美國國家安全局一直入侵中國大陸同香港嘅電腦，包括香港中文大學、政府以及私人機構、政商界人士同學生以及內地一啲目標，但斯諾登話佢提供嘅資料未包含關於中國軍事系統嘅資料。重話冇打算離開香港，要喺香港法院挑戰美國政府。
6月17號，英國《衛報》再公開由斯諾登取得嘅情報資料，指2009年倫敦舉行二十國集團峰會期間，倫敦當局利用特設網吧，喺電腦安裝軟件程式截取電郵同監控資料，又入侵手機保安系統，監視與會各國領袖同官員通訊及電郵文件。

離開香港
2013年6月23號，香港政府證實斯諾登已自行循合法同正常途徑離開香港，而南華早報報道斯諾登係當日上晝10點55分搭飛機去莫斯科。
愛德華泰勒

愛德華泰勒（Edward Teller，1908年1月15號—2003年9月9號）係美國物理學家，被譽為「氫彈之父」。佢亦因為喺針對佢同行奧本海默嘅聽證會入面講咗啲具爭議性嘅供詞而出名。
愛德華多金保斯

愛德華多金保斯 （葡文：Eduardo Campos；1965年8月10號—2014年8月13號）係巴西嘅經濟學家，帕南布哥州利斯菲人。2004～2005年間做巴西科技部部長。2007～2014年間做帕南布哥州州長。
2014年4月，佢喺伯南布哥州宣布參選嗰年10月舉辦嘅巴西總統選舉，競選伙伴、2010年前綠黨總統候選人、環保主義人士瑪蓮娜施華作為副總統候選人。
2014年8月13號，佢乘坐嘅私人飛機Cessna 560XL喺巴西聖保羅州山度士失事墜毀，佢同機上另外6名人員遇難，終年49歲，震驚巴西政壇。瑪蓮娜其後接替佢再次成為總統候選人。
愛德華威滕

愛德華·威滕（Edward Witten，1951年8月26號—）係美國理論物理學家，菲爾茲獎得主，普林斯頓高等研究院教授。佢係超弦理論工作者嘅領袖。佢創立咗M理論，拓撲量子場論等。
岑勇康

岑勇康（粵拼：sam4 jung5 hong1，英文：Harry Shum, Jr.，1982年4月28號—）係個美國華裔男演員，喺哥斯達黎加出世。亞爸係廣州人，亞媽係香港人。佢喺2002年出道，代表作有《臥虎藏龍：青冥寶劍》。
岑化輝

岑化輝，香港親中派文化界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
岑培琛

岑培琛，香港親中派政治人，香港再出發大聯盟發起人之一。
岑子杰

岑子杰（英文：Jimmy Sham，1987年6月29號—），係前任香港民間人權陣線召集人、第六屆沙田區瀝源選區議員，亦係現任香港彩虹執行幹事、社會民主連線外務副主席。
2019年，岑子杰領導民陣推動反送中逆權運動，因而開始出名，同時參選第6屆香港區議會選舉嘅沙田瀝源選區。同年10月，佢喺旺角畀一班南亞裔人襲擊頭同手，即使受傷，但最後亦都能夠擊敗公民力量黃宇翰，成功當選。

早年
岑子杰係廣東恩平人，響單親家庭大，淨係得阿媽。早年入讀嶺南鍾榮光博士紀念中學（2007年中七畢業）同埋香港專上學院（2018年畢業於社會工作高級文憑）。
岑子杰自細就畀人話係「人妖」。佢讀高中嗰時，佢一位同性戀老師因為性取向而畀週刊偷拍，搞到嗰位老師情緒變差，瘦咗好多。岑子杰見到之後深受影響，因此佢鼓起勇氣，響同學面前「出櫃」，仲同同學解譯同性戀人士實際嘅生活並唔係好似大家咁諗，另外佢仲寫信畀嗰位同性戀老師鼓勵佢。
響中七畢業之後，佢做咗議員助理，但係慢慢發覺呢份工唔係好啱自己，後嚟佢轉為加入民陣成員團體、香港彩虹轄下行動組織「彩虹行動」。2008年開始為民陣做嘢，包括人權同埋警權事務。
2014年，佢同一位空少喺紐約結婚。

早期街頭活動
岑子杰參加街頭政治活動嘅歷史，最早係2008年嘅「七一大遊行」，當時佢唔係幾出名。響2009年，佢曾經上過香港民間電台，響西洋菜街一帶做FM廣播，宣揚街頭抗爭，因而被差佬告違反《電訊條例》，畀差佬拉咗。
從佢呢一次畀差人拉之後，就畀差人長期盯住，成日畀差佬同埋法庭傳訊。不過佢唔驚，響一次街頭演講嘅時候，佢用名言嚟激勵參加示威嘅人：「響一面高大、堅固嘅牆同埋一隻撞向牆嘅雞蛋之間，我會永遠企響雞蛋一邊。」

參加逃犯條例示威
後嚟，佢開始有人氣，由好出名嘅佔中、雨傘革命至到反修例遊行，都可以見到岑子杰嘅身影。
第一次逃犯條例示威入面嘅岑子杰
響2019年3月31號，岑子杰分別有份搞第一次反《逃犯條例》、第二次反《逃犯條例》大遊行同埋幫手組織2019年6月9日號「守護香港反送中」大遊行。同年6月1號，佢夾埋其他民主派人士呼籲香港市民罷市、罷課同包圍立法會，去迫行政長官林鄭月娥撤回《逃犯條例》。同月10號，岑子杰第三次搞反《逃犯條例》大遊行，另外重搞埋譴責鎮壓撤回惡法大遊行，批評差人以暴力對待示威者。響7月1號，佢有份搞嘅2019年七一遊行正式開始，主題係「撤回惡法，林鄭落台」，另外副題係「重啟政改，釋放政治犯，撤銷暴動定性，徹查612」，呼籲香港人上街遊行抗爭。
響2019年12月8號國際人權日遊行期間，岑子杰畀一啲差佬人身攻擊，個班差佬話岑子杰係「死gay佬」。
響2019年8月29號，佢響佐敦畀兩名蒙面人以長刀、鐵通同埋球棒襲擊，同佢同行嘅朋友都受咗傷。

參選立法同區議會
岑子杰當選區議員喺點票站見傳媒
響2019年10月10號，岑子杰宣佈參選2019年區議會選舉瀝源選區，代替因為畀人判坐監而唔可以參選嘅黨友黃浩銘。不過響同月16號，佢響旺角畀一班南亞裔人襲擊，頭同手都大量流血，畀送到廣華醫院治療。而黨友、民陣副召集人陳皓桓證實咗岑子杰係去民陣大會途中畀人打，佢同時強烈譴責呢班南亞裔人嘅行為。但係有中共喉舌聲稱呢單野係岑子杰自導自編自演。
最後，岑子杰以3283票大比數當選瀝源選區區議員，擊敗公民力量黃宇翰，另外岑子杰重係瀝源選區第一個成功當選嘅泛民主派候選人。
響2020年7月22號，岑子杰宣佈參選2020年香港立法會選舉，代表民陣出選九龍西選區，呢次係佢第一次參選立法會。而呢次提名係根據響2020年香港立法會選舉民主派初選入面佢攞到嘅票數而定。最後，岑子杰響呢次初選總共攞到25670票，以得票率第一名嘅身份獲得民主派提名出選九龍西選區，同岑子杰一齊獲得民主派提名出選嘅仲有張崑陽、何啟明同埋毛孟靜。
不過因為疫情關係，行政長官林鄭月娥宣佈將原定響9月6號押後到2021年9月5號先至搞立法會選舉。
響2020年8月14號，岑子杰接受立場新聞訪問期間透露，話自己由6月開始就已經畀人跟蹤，而嗰班跟蹤人士成日將架車泊響岑子杰屋企樓下，就連岑子杰同人去燒嘢食都畀嗰班人跟蹤。另外，岑子杰嘅黨友陳皓桓都同時畀人跟蹤。
2021年1月6號，差人以岑子杰曾經參加2020泛民主派35+初選，話佢違反港區國安法而拉咗佢，第二日以三萬蚊保釋。響出差館後，岑子杰同黃碧雲見記者，佢鬧啲差人：「拉我係咪好荒謬？我覺得響拉黎智英嗰一刻已經夠嗮荒謬啦！總之你係反對派嘅，差人就全部拉嗮你！」不過之後佢嘅保釋申請畀法官以「難保再犯」呢個理由而拒絕咗，所以一直畀人還押。7月7號，岑子杰最終宣佈唔撈區議員一職。

蔣麗芸
響2019年7月，立法會議員蔣麗芸響Facebook上面發佈咗一條片，當中有言論係攻擊跟岑子杰嘅同性戀身分，仲話佢特登隱瞞，但係岑子杰一早已經「出櫃」，後嚟佢響社交網站回應，話蔣麗芸嘅言論「無力」，仲表示會同其他同性戀人士一齊繼續同行。

泰晤士報
《泰晤士報》選出2020年全球20位值得關注人物，岑子杰榜上有名，係唯一一個香港人上榜。而《泰晤士報》讚岑子杰係「獨特人物」（uniquely distinctive figure），仲話佢係一個激動人心嘅演講者。
岑參

岑參（粵拼：sam4 sam1，715年—770年），係唐朝嘅邊塞詩人。
岑味汁

岑味汁係法國一種醬汁，用家禽（譬如雞、鴨、鴿）嘅肝做主要材料，再用牛油、酒煮成，可以用嚟炆肉。
岑國欣

岑國欣係香港親中派政治人物兼教育界人士。

選舉經歷
喺2021年9月，佢成為香港特别行政區選舉委員會教育界當然委員。
岑偉宗

岑偉宗（粵拼：sam4 wai5 zung1；英文：Chris Shum）係香港填詞人，廣東廣州出世。佢整嘅音樂劇同舞臺劇，寫嘅歌詞散見於電影電視同流行曲。
佢填詞嘅《十字街頭》曾獲第43屆臺灣電影金馬獎最佳電影原創歌曲，另外一首作品《定風波》獲得第32屆香港電影金像獎最佳原創電影歌曲獎。另外2011年獲香港CASH金帆音樂獎最佳正統音樂獎，曾兩奪香港舞臺劇獎最佳創作音樂獎。他除咗係音樂劇、舞台劇填詞界嘅人物外，亦係少數同時涉足正統、流行、銀幕、舞台界別嘅填詞人。
東林郡

東林郡（韓文：동림군／東林郡 Tongnim gun */?）係朝鮮民主主義人民共和國平安北道一郡。
東林書院

東林書院，又叫龜山書院，係中國古時一間書院，喺江蘇無錫，北宋政和元年（1111年）創辦，大明後期至出名，書院聚集議論時政嘅人，組成東林黨呢個政治集團，對抗魏忠賢做阿頭嘅閹黨集團。
東條加那子

東條加那子 ，係日本嘅一個女藝人同埋配音員。
東森亞洲衛視

東森亞洲衛視（英文：EBC Asia）係東森電視旗下嘅亞洲綜藝頻道。

沿革
2002年開播，從台灣出發，以亞太地區嘅華語頻道為目標。主要播放東森綜合台嘅節目。
2003年4月29號，東森華榮傳播喺香港設立嘅「森鼎國際媒體有限公司」（Mostrend Limited）改名為「東森亞洲衛視有限公司」（Eastern Broadcasting Asia Co., Limited）。
東橫INN

東橫INN（日語：東横イン）係一間日本商務旅館集團，創立於1986年1月。由於總部設喺東京同橫濱之間嘅蒲田，所以取名為「東橫」，同旗下有數個以「東橫」冠名嘅事業嘅東急集團無任何關係。
東橫INN而家有超過250間分店，直到2023年為止，喺日本國內淨係高知縣仲未開店；除咗日本國內，喺韓國、菲律賓、德國、法國、蒙古都有分店，亦曾經喺中國大陸同柬埔寨開業。根據日本《每日新聞》喺2006年2月2日嘅報導，東橫INN喺2005年3月嘅住房率達到83.1%，比起全日本都市旅館聯盟（全日本シティホテル連盟）調查嘅全國平均住房率67.4%要高出好多。
東林黨

東林黨係大明後期一個政治集團，核心成員係東林書院聚集議論時政嘅人，主要係對抗魏忠賢做阿頭嘅閹黨集團，史稱東林黨爭。
手指公姑娘

插圖：白蝴蝶幫助手指公姑娘，拉住塊睡蓮葉前進。
《手指公姑娘》（丹麥文：Tommelise，英文：Thumbelina）又有譯做《拇指姑娘》，係由丹麥作家安徒生寫嘅一個童話故事，喺1835年12月首次出版。個故仔寫嚟係預咗畀啲父母氹細路瞓覺用嘅。
《手指公姑娘》呢個故仔嘅主角叫手指公姑娘。佢人如其名，生得好細粒「得一隻手指公咁大」。喺個故仔嘅情節當中，手指公姑娘接二連三遇到蠄蟝等嘅動物想夾硬娶佢做老婆，佢避開晒呢啲動物嘅迫婚，最後遇到一個同佢一樣咁細粒嘅靚仔國王，搵到真愛大團圓結局。

主角個名
《手指公姑娘》喺各語言入便嘅名如下：
丹麥文：Tommelise，嚟自 tommel，即係指手指公嘅名詞，單數主格非指定。
英文：Thumbelina，嚟自 thumb（手指公噉解），黐咗 -elina 呢個詞尾令隻字聽落似女仔名。
法文：Poucette，嚟自 pouce（指手指公），黐咗 -ette 呢個陰性詞尾令隻字聽落似指緊啲細小嘅嘢。
日本話：oyayubihime（平假名轉寫：おやゆびひめ，和漢轉寫：親指姫）
—結合咗手指公（oyayubi）同埋公主（hime）。
韓國話：eomji gongju（諺文轉寫：엄지 공주）
—都係結合手指公（eomji）同埋公主（gongju）。
語體中文：拇指姑娘
標官：mǔ zhǐ gū niáng
貼近粵語嘅漢字名：手指公姑娘
粵拼：sau2 zi2 gung1 gu1 noeng4

情節大要
插圖：手指公姑娘遇上一眾金甲蟲。
《手指公姑娘》嘅情節大致係以下噉嘅。

主角嘅誕生
話說喺好耐好耐以前有一個女人，佢好恨有細路，於是就走咗去搵女巫教路。
「你想要細路？好易啫嘛，嗱，我呢度有粒魔麥，你返屋企將粒魔麥種落個花盆度啦。」
恨細路嘅女人聽女巫吩咐，返屋企搵咗個花盆種粒魔麥。過咗冇耐，粒麥就開始生，生出咗一個鬱金香花冧。女人見個花冧咁靚，忍唔住惜咗個花冧一啖。點知佢一惜，個花冧就打開，入便有一個好細粒、得一隻手指公咁大嘅女仔。個女仔生得好可人，女人當場就決定想收養佢，仲幫佢改埋名，叫佢做手指公姑娘。
養母攞各種細小嘅物品，幫手指公姑娘整咗間好精緻嘅房：手指公姑娘張床用合桃仁嘅殼造，床褥係菫菜嘅花瓣，而張被就係玫瑰嘅花瓣；日頭嘅時候手指公姑娘會喺一張檯上便玩，檯上擺咗隻碟，隻碟有好淺嘅水，養母會喺水上便擺塊好大嘅鬱金香花瓣，手指公姑娘成日都會坐喺塊鬱金香花瓣上，當正塊花瓣係艇仔噉，一路撐艇仔一路唱歌。
手指公姑娘佢唔單只生得可愛，把聲仲好甜美。

畀蠄蟝挾走
有一晚，正當手指公姑娘瞓得好淰之際，有一隻又大又核突又立黐黐嘅蠄蟝乸靜靜雞偷入佢房。
「呢位姑娘仔生得真係可人。啱晒做我個仔嘅新娘！」
蠄蟝乸一嘢就掅起手指公姑娘張床，將佢連人帶床噉挾走咗。蠄蟝乸將手指公姑娘帶咗返屋企，而蠄蟝仔見到手指公姑娘生得咁靚，就同佢阿媽一齊興奮。然後兩仔乸就趁住手指公姑娘仲瞓緊，將佢擺咗喺一塊喺小溪上面浮吓浮吓嘅睡蓮葉上。兩隻蠄蟝就潛落水郁手起間房畀「準新人」住。
第二朝，手指公姑娘瞓醒。佢見到自己喺塊睡蓮葉上便（周圍都係好深嘅水，佢冇路可走）就嚇親，嚇到喊咗出嚟。喺呢個時候，蠄蟝兩仔乸由水底游返上嚟。
「吖，你醒咗嗱？嚟見吓我個仔啦！佢係你嘅未來老公呀！」
插圖：「姑娘仔你醒咗嗱？我個仔係你未來老公呀！」插圖：「姑娘仔你醒咗嗱？我個仔係你未來老公呀！」
蠄蟝兩仔乸跟住就將手指公姑娘張床攞走，帶去泥下便嘅「新人房」嗰度。手指公姑娘想返屋企但又返唔到，就繼續喊。佢一路喊，水下便嘅一群魚一路睇住成件事嘅經過，就對手指公姑娘心生同情：
「冇陰功囉，咁可愛嘅姑娘仔要被迫嫁畀核突蠄蟝。」
群魚然後就游去塊睡蓮葉下便，起勢噉咬塊葉嘅梗。唔使幾耐條梗就畀佢哋咬爛咗，於是塊睡蓮葉就甩咗出嚟，隨水漂流。
手指公姑娘坐住睡蓮葉，隨溪水向下游漂。佢一路漂流一路唱歌，唱唱吓有隻白色嘅蝴蝶飛埋嚟。蝴蝶好愛慕手指公姑娘把聲咁甜美，話要幫佢拉塊睡蓮葉前進。不過佢哋去到半路，有一隻金甲蟲飛過，仲一嘢捉實手指公姑娘條腰，將手指公姑娘捉走咗。
金甲蟲將手指公姑娘帶咗去樹上，請佢食蜜糖。樹上嘅甲蟲公見到手指公姑娘咁可人，個個爭住埋嚟睇，同時班甲蟲乸就個個喺度話手指公姑娘醜樣：
「佢得兩隻腳？真係肉酸到不得了！」
班甲蟲乸講到咁上下，班甲蟲公（最少把口）開始贊同。最後，佢哋將手指公姑娘掉低喺朵雛菊上便。

樹林嘅生活
插圖：老鼠收留手指公姑娘。
插圖：手指公姑娘坐住燕子飛走。
搵唔到路返屋企嘅手指公姑娘，就唯有喺樹林入便過活。佢用草幫自己整咗張吊牀，肚餓頸渴嗰陣就靠住食花蜜同飲露水維生。後嚟冬天到咗，個天仲開始落雪，凍到手指公姑娘打晒冷震。
手指公姑娘四圍去，想搵笪暖啲嘅地方藏身。佢搵呀搵，最後搵到一個老鼠洞，佢敲老鼠洞嘅門，老鼠就應門：
「可憐嘅姑娘仔，入嚟坐坐啦。」
老鼠肯收留手指公姑娘畀佢喺老鼠洞過冬，而手指公姑娘為咗報答老鼠嘅恩惠，就做工人幫老鼠打理家頭細務。有一日，手指公姑娘去探住喺老鼠隔離嘅地鼠，途中發現一隻受咗傷嘅燕子，燕子其中一隻翼受咗傷，嚟唔切出發飛去溫暖嘅國度過冬，仲凍到僵晒（手指公姑娘佢哋初頭以為燕子死咗）。心哋好嘅手指公姑娘努力照料燕子，而燕子就喺手指公姑娘嘅照顧之下慢慢噉恢復元氣。
手指公姑娘一路照顧住燕子，卒之等到冬去春來。燕子見天氣暖返就飛走，手指公姑娘決定留低，但冇幾耐老鼠就開始叫手指公姑娘嫁畀地鼠。
「地鼠佢聽過你把甜美嘅聲，中意咗你呀。佢好有錢㗎，你有得嫁畀佢真係執到。」
手指公姑娘對地鼠冇咩好感，但係老鼠照樣安排婚禮。幾個月嘅時光話咁快就過去，到咗秋天，手指公姑娘同地鼠嘅「大婚之日」，地鼠嚟到，想帶手指公姑娘返去佢嗰個深入地底不見天日嘅竇嗰度。手指公姑娘好唔開心，諗住自己以後都唔會見到太陽。點知喺呢個時候，佢聽到燕子把聲—手指公姑娘抬頭就見到燕子，忍唔住一路喊晒口噉將成件事講晒畀燕子聽。
「咁慘呀？不如噉啦，我橫掂都要去搵地方過冬，你坐上我背脊，我帶你去離呢度好遠嘅地方。」
就係噉，手指公姑娘坐住燕子飛走咗。

最尾嘅結局
手指公姑娘同燕子飛飛吓，去到溫暖嘅國度。到咗最後，燕子帶手指公姑娘去到一笪佈滿咗花嘅原野嗰度，手指公姑娘就喺呢度搵到佢嘅同類—每一朵花入便都有一個好似手指公姑娘咁細粒嘅男人或者女人，佢哋當中有一個戴住一頂金色嘅皇冠，呢個人就係細細人嘅國王。手指公姑娘一路望住英俊嘅國王，一路開始對國王產生好感，同時國王又望住手指公姑娘：
「佢係我見過咁多個女仔之中最可人嘅。」
國王即場就向手指公姑娘求婚。手指公姑娘好開心，答應同國王結婚。於是一對新人就喺一眾細細人嘅祝福同燕子嘅歌聲下成婚。
事後，燕子飛咗返去丹麥。佢喺一位作家嘅窗外面起咗個竇，仲對住嗰位作家唱歌，將成個故事講晒畀位作家聽。
手指

手指係人或者一啲動物（比如猿）手上嘅指頭。人嘅手指雖然非常靈活，但亦非常纖細，原因係活動手指嘅肌肉唔喺手指，而係喺下臂，呢啲肌肉通過長嘅腱來控制手指嘅運動。有時活動手指可以喺手背上見到呢啲腱。只有手指公嘅屈肌同埋旋肌喺隻手入面。
手指入面嘅骨被稱為指骨。手指公有兩條指骨，其它手指有三條指骨。人嘅五隻手指嘅名分別係：
手指公
食指
中指
無名指
手指尾
手指公

手指公即係第一隻手指，食指側跟，同手指尾差唔多長。

文化
讚好手勢
手指公向下手勢
Facebook個"like"，表示「歡喜」
豎起手指公代表好好、頂呱呱。另外，有網站都有有關功能，例如Facebook上面向其他人「俾Like」，有同一樣意思，個圖示正正就係俾手指公咁樣。相反，如果手指公向下，就表示惡劣。以前有人話手勢係自然而生。Carleton S. Coon發現直布羅陀馬騮（種：巴巴利獼猴）會用手勢。有認為只係模仿人類，但係馬騮做咩，真係冇人知。
但唔係去到邊，都係手勢向上等同表達友好。喺意大利、希臘，同埋中東國家例如伊朗、伊拉克、阿富汗等，噉做係等同舉起中指，係嚴重嘅粗口手勢，所以去到其他地方嗰陣要特別留意。又例如非洲有部落，讚好手勢或者表示惡劣有自己一套手語。
亦可以睇睇《手指公姑娘》呢個童話故事。
手指屘

手指屘（「屘」讀 mei¹）亦寫做手指尾或屘指，即係第五隻手指，無名指側跟，同手指公差唔多長。
勾手指尾代表對另一個人嘅承諾。
手捲煙

手捲煙係用手捲成嘅煙仔，可以由食煙嘅人親手整。主要材料包括：煙絲、濾嘴、卷煙紙，亦可以根據個人口味加入冰糖、蜜糖、燒酒、麻油、麥芽等調味。
手指山

手指山（Finger Hill）係香港嘅山，海拔高95米，喺離島區坪洲，係坪洲最高嘅山。
手指追蹤

手指追蹤（英文：finger tracking）係指一部電腦探測「用家啲手指喺邊個位置」嘅能力。呢種功能喺虛擬實境等嘅技術當中會用到。
手指餅

手指餅係款長身嘅曲奇餅，外形似一隻隻手指，質感鬆脆。意大利芝士餅嘅餅底就要用到佢。
庖丁解牛

庖丁解牛係《莊子》嘅一篇寓言故事，出自《養生主》。由於戰國時期戰爭冇停過，喺呢個年代莊子主張「保身」、「避禍」等。呢篇文借庖丁解牛嘅故事講出順應自然嘅養生之道同人生哲學。「庖」文言文意思係廚師，庖丁即係一個個名叫做「丁」嘅廚師。庖丁為魏惠王劏牛，順應天然之道從筋骨嘅空隙遊刃有餘，並藉機會講述道家養生嘅道理。

創作背景
莊子生活喺戰國中期，當時係非常激烈嘅社會轉型時期，中國社會經歷咗一次「高岸為谷，深谷為陵」嘅滄桑鉅變，社會動亂，百姓生活極之困苦，喺身處亂世當中嘅人對人生、前途充滿迷茫。莊子針對人喺殘酷現實唔能夠任人嘅本性無拘無束噉生活、面臨無情摧殘難以盡享天年嘅現實，被迫隨時隨地心驚驚噉要搵地方匿，又要識得隨機應變，以免受到傷害，想喺複雜嘅鬥爭嘅骨節縫中尋找一個空隙，將佢作為保全生命嘅安樂窩，以便喺呢個亂世之中游刃有餘噉生存落去。呢篇寓言體現嘅就係呢種心境。

譯文
我嘅一生有盡頭，而知識係無窮無盡。以有限嘅生命嚟追求無限嘅學問，只會令人疲乏傷神。既然係噉，重喺度不停追求知識，只會更加危險！做善事只係為咗名譽，做惡事嘅人都會遭到刑罰，順其自然嘅道作為做事嘅準則，可以保護身體，可以保存天性，可以養心，可以盡享天年。
庖丁為文惠君劏牛，佢用手捉住，膊頭挨住，用腳踩住，用膝頭頂住牛身，用刀切割牛身嘅時候，發出皮肉分離嘅聲音，呢啲聲響都合乎音樂節拍，佢嘅動作符合《桑林》舞曲嘅節奏，落刀時所發出嘅聲音都配合《經首》樂章嘅節奏。
文惠君話：「呀！犀利！你劏牛嘅技術點樣達到呢個咁高明嘅地步㗎？」
庖丁放低把刀回答話：「我崇尚自然之道，已經超過普通技術嘅階段。我最初劏牛嘅時候，只見到一隻完整嘅牛。三年之後，我對於牛嘅每個部分嘅結構已經完全了解，唔會將牛睇成整體。而家，我用心神去接觸牛而唔係用眼去睇，感官活動停止咗，只係靠精神活動嚟行事。我按照牛身體嘅肌肉紋理，劈開牛筋骨間嘅空隙，順住牛身體裏面骨節間嘅空間，並順住牛嘅結構落刀。刀刃從來未掂過筋骨相連、筋肉聚結嘅部位。更何況係大骨頭呢！
技術較高明嘅廚師一年更換一把刀，因為佢用刀割肉；一般嘅廚師一個月就要換刀，因為佢哋用刀劈骨頭；我嘅刀已經用咗十九年，劏過幾千隻牛，而我嘅刀就好似啱啱用磨刀石磨好咁鋒利。牛嘅骨節間有空隙，而刀刃就薄到好似冇厚度；以冇厚度嘅刀刃插入有間隙嘅骨節間，刀刃有足夠嘅活動空間，好寬闊，所以我呢把刀用咗十九年都好似新磨嘅一樣。雖然係噉，我每次落刀到筋肉聚結嘅部位，見到難以處理嘅地方嘅時候，亦會小心翼翼，目光集中，行動放緩，微微落刀，牛已經劏好，牛身好似泥土噉攤開喺地度。然後我拎住把刀企起身，觀察四面環境，為劏牛而感到心滿意足，最後抹好把刀放入刀套度。」
文惠君話：「好呀！我聽過庖丁講過嘅嘢之後，明白保養生命之道喇。」

道理
牛嘅結構係複雜嘅，庖丁能夠輕鬆簡單噉劏牛，係因爲佢已經能夠掌握牛嘅結構。每隻牛當然都有啲唔同，但無論係乜嘢牛，佢哋嘅結構都係一致嘅；每個人嘅生活亦各有各嘅面貌，但基本原理亦係近似嘅。庖丁因爲已經熟悉牛嘅結構，自然就知道點樣落刀。生活亦一樣，如果能夠了透、領悟咗生活嘅道理，能夠摸準其中嘅規律，就能夠好似同庖丁一樣，做到目中有牛又無牛，就能夠化繁爲簡，真正獲得輕鬆。做事應該處處小心，亦要保持住一種謹慎小心嘅態度，收斂鋒芒，並且喺識得利用規律嘅同時，更要去反覆實踐，好似庖丁「所解數千牛矣」一樣，不停噉重複，最終會領悟出事物嘅真理所在。人類社會充滿住錯綜複雜嘅矛盾，人處世間，只有好似庖丁解牛噉樣避開矛盾，做到順應自然，先至能夠保身、全生、養心、盡年。
底音

底音（英文：bass note），喺樂理，係指和弦入面喺最底嗰個音。
喺18世紀，底音同根音係同一樣嘢，但係喺21世紀，底音同根音係唔同概念。
底特律河

底特律河（英文：Detroit River）係北美洲中部五大湖地區一條河，連接聖克萊爾湖同伊利湖，全長44公里。
底特律活塞

底特律活塞（英文：Detroit Pistons）係一支以美國密芝根州底特律為基地嘅NBA球隊，隸屬NBA東岸中央賽區。
底褲

底褲，喺香港嘅人又叫佢做底橫或者底底、喺江門四邑地區嘅人叫雀籠，東莞同廣東客家地區嘅人叫兜，係褲嘅一種，童言為嘜嘜，通常着嚮底，包住個囉柚同性器官。底褲有吸汗同保暖嘅作用，係為個人衞生而着嘅。
康華

康華（粵拼：hong1 waa4，Akina Hong，1971年12月5號—）係香港女演員，邵氏兄弟同無綫電視旗下藝人。佢喺天津出世，1994年參加香港小姐競選，雖然三甲唔入，但都簽約加入無綫電視，主要拍電視劇，2007年約滿後主力上中國大陸發展，到2012年回巢。
康華苑

康華苑係香港嘅一個居者有其屋屋苑，喺九龍藍田連德道2號，一共有3座樓，1987年入伙。呢個屋苑喺居者有其屋第八期丙開賣，嗰時嘅開賣價介乎港幣$154,400 - $286,800。
康莊道

康莊道（英文：Hong Chong Road）係香港九龍一條路，大部份屬1號幹線一部份，長1公里。幹線段係海底隧道引道，連住隧道入口同公主道、漆咸道北，紅磡交匯處到海底隧道九龍入口一段係四線雙程分隔道路，其餘係2線單程北行。唔係幹線一部份就同香港海底隧道收費廣場平行，連住梳士巴利道同科學館道交界。
維基同享有多媒體嘅嘢：Hong Chong Road
康翠臺

康翠臺（Greenwood Terrace）喺香港柴灣，近港鐵柴灣站，係香港島東區出名嘅大型居屋屋苑之一。
康翠臺係私人機構參建居屋計劃（第七期乙）嘅屋苑，環境清靜，距離柴灣站只係行5分鐘，部份單位可以睇到海景。地皮由新世界發展喺1985年起好，同埋由富城集團管理。初時喺柴灣新區計劃起10座30層嘅私人住宅，但因為考慮到當時嘅經濟情況，再加上政府推行緊私人參建居屋計劃，發展商向政府更改圖則，康翠臺改做居屋屋苑，同埋由10棟減到7棟，其餘三棟就改為另一個同期起好嘅居屋屋苑樂翠臺，但康翠臺亦係區裏面最大型嘅居屋屋苑之一。
康翠臺首次推出時發售價係HK$229,000 - HK$406,900，初初分兩期賣，但因為太多人買，所以加推第二期同期賣。單位面積係582尺至875尺，其中875尺屬於有套房嘅單位，7棟合共2100個單位。喺1997年樓市高峰期嗰陣，康翠臺尺價曾經升到6000蚊以上，尺價喺全港居屋嘅頭三位位置，當時係區內藍籌屋苑之一，但後來因為亞洲金融風暴，加上區裏面有更多新型屋苑起好，引致樓價大跌，雖然佢近柴灣站，交通方便，但亦跌近一半，而家平均尺價係4800蚊。尺價同隔籬嘅私人屋苑新翠花園相差大約100，亦係全港100大最交頭活躍嘅屋苑之一；同埋柴灣、小西灣區裏面，平均尺價最高嘅居屋屋苑。
康茂德

康茂德（拉丁文：Commodus，161年8月31號—192年12月31號），係羅馬帝國皇帝，180年到192年在位。
康達徑花園

康達徑花園，香港公園之一，遊樂場之一，喺尖沙嘴科學館道同科學館徑交界，英文叫Hong Tat Path Garden。行政上歸油尖旺區。設施有籃球場。
廿日市

廿日市係日本廣島縣一市，叫廿日市市，人口約莫12萬。
維基同享有多媒體嘅嘢：Hatsukaichi, Hiroshima
喺開放街圖（Open Street Map）嘅廿日市地圖。
廿四小時制

廿四小時制或二十四小時制將一日由午夜至午夜一共分做 24 個鐘頭，用冧巴 0 至 23 表示，24:00 表示嗰日完喇。係家下係全世界最多地方用緊嘅時制。二十四小時制嘅國際標準係 ISO 8601 。

名
美國同加拿大除 Quebec 以外叫二十四小時制做軍事時制（military time）或者天文時制（astronomical time），而澳州有時叫佢做軍隊時制（army time）。以前英國叫佢做大陸時制（continental time），家下冇乜人咁叫喇。世界有啲地方叫佢做鐵路時制（railway time）。
廿四邊形

廿四邊形，或者叫廿四角形，係有24條直邊嘅多邊形，總共有24隻角，內角和3960°。
弄蝶科

弄蝶科（Hesperiidae）係一科蝴蝶，特徵係細隻、飛起上嚟會突然衝、觸角個波向後勾。
Ampittia virgata
廿四味

廿四味（粵拼：jaa6 sei4 mei4*2）係廣東人常飲嘅涼茶，味苦性寒涼，主要功效清熱毒，喻為最有代表性嘅廣東涼茶。

成份
民間廿四味冇固定藥方。唔係每家賣嘅廿四味都用廿四種藥材煎煮嘅。唔同舖頭各有秘方，有啲會多加到「廿八味」，舖頭亦唔會貼出成分，大致有呢啲藥材：
水翁花
鴨腳皮
苦瓜乾
苦梅根（崗梅根）
木患根（木槵根）
山芝麻
三椏苦（三丫苦）
五指柑（五指茶）
毛射香
連翹
蘆根（露兜根）
地膽頭
榕樹鬚
黃牛茶（黃牛木）
救必應
鬼羽箭
布楂葉（布渣葉）
九節茶（葫蘆茶）
蔓荊子
金櫻根（金櫻銀）
金沙籐（海金砂）
金錢草
蒲公英
相思籐（相思藤）
火炭母
冬桑葉
千層紙
白茅根
淡竹葉

宜忌
由於廿四味之主要藥材都偏寒涼，所以體質虛寒者、孕婦不宜飲用。食緊西藥或容易藥物敏感嘅，都唔啱。而家有中醫主張用「滋陰降火」嚟對付「熱象」。
廿四孝

《廿四孝》，即《二十四孝》，係中國一本收錄廿四個表現咗孝道嘅事跡嘅書，由元代郭居敬編錄。
廿四烷

廿四烷（粵拼：jaa6 sei3 jyun2，Tetracosane）係烷烴一種，每個分子有24個碳原子同50個氫原子，化學符號C24H50。
敘利亞內戰

敘利亞內戰（粵拼：zeoi6 lei6 aa3 noi6 zin3，阿拉伯文：الحرب الأهلية السورية‎；英文：Syrian Civil War）係指由2011年持續到依家嘅敘利亞總統巴沙爾支持者同埋敘利亞反對派之間嘅武裝衝突。受全球變暖、阿拉伯之春影響，敘利亞喺2011年頭嘅反政府示威活動演變成武裝衝突，美國、俄羅斯、土耳其、伊朗、阿拉伯等好多勢力都介入呢場內戰。敘利亞內戰已持續咗9年，搞到超過37萬人傷亡，係21世紀第二個噉多人死嘅戰爭。

背景
呢節要加長。

過程
呢節要加長。

影響
呢節要加長。

唔同地方嘅反應
呢節要加長。
敘利亞文

敘利亞文（ܫܢܐ ܣܘܪܝܝܐ‎，Leššānā Suryāyā）係古代敘利亞用嘅一種語言，被歸類做亞拉姆文嘅方言，主要喺4世紀到8世紀流行。依家敘利亞常用嘅語言係阿拉伯文。
敘利亞沙漠

敘利亞沙漠（粵拼：zeoi6 lei6 aa3 saa1 mok6，阿拉伯文：بادية الشام‎‎，羅馬拼音：bādiyat ash-shām）係喺阿拉伯半島北部嘅一個沙漠。佢西接阿西河，東接幼發拉底河，北面同敘利亞中北部相連，南接阿拉伯沙漠。面積有32.4萬平方公里，分別屬於敘利亞、伊拉克、約旦同沙地阿拉伯等國。
敘述

敘述（粵拼：zeoi6 seot6 | 英文：narration）係指用某啲符號（語言同文字等）向觀眾傳達一個故仔嘅舉動。
教堂

敎堂又叫禮拜堂、聖堂，係基督敎或者天主教舉行宗敎儀式嘅地方。
維基同享有多媒體嘅嘢： Church
教仁法親王

教仁法親王（日文：きょうじんにほうしんのうKyōjin Hō shin nō，1819年6月19號—1853年1月18號）係日本第225任同埋227任天台座主，出家前個名叫弘保，乳名建宮，係閑院宮孝仁親王個細仔。

經歷
教仁法親王1819年出世，同年成為妙法院門跡，之後做咗光格天皇個契仔。1830年佢親王宣下，同年出家。1841年，佢第一次出任天台座主，一年之後傳畀舜仁入道親王，但係舜仁1843年病死，所以佢同年再次出任天台庭主。1853年，佢決定唔做天台座主，一個月之後病死，終年33歲，死後葬響法住寺。
教區

教區係基督宗教入面嘅天主教、東正教同聖公會所劃分嘅行政區域，比教省/總教區低級，但高於牧區/堂區。一個教區 (或同級組織)設一主教。
氯己定

氯己定（粵拼：luk6 gei2 ding6，Chlorhexidine）係種消毒藥水，主要用嚟殺死革蘭氏陽性菌同革蘭氏陰性菌。
氯己定可以殺死細菌，然而有機會引致過敏，嚴重過敏有可能致死，皆因喉嚨腫脹塞氣道窒息而死。入眼傷眼角膜而盲，入中耳有損聽覺神經。
氯酸鉀

氯酸鉀（Potassium chlorate），係種強氧化劑，由鉀、氯、氧元素組成。佢係傳統火藥嘅主要成份。
氰

氰（Ethanedinitrile），係碳同氮嘅化合物，性質係無色有杏仁味嘅劇毒氣體。
氯氟烴

氯氟烴（烴讀丁，chlorofluorocarbon或者CFC），又叫氯氟化碳、氟氯碳化物，係烴一類，含有氯原子同氟原子。
氯氟烴會破壞地球臭氧層，國際有協議咗佢係受環境保護管制。
氯痤瘡

氯痤瘡係種因為接觸到某啲化學品（譬如二噁英）慢性中毒而引發嘅病，大面積皮膚會生瘡。
水上

水上係中華民國臺灣嘉義縣一個鄉，人口4.8萬。
氯黴素

氯黴素係隻抗生素，主要用嚟對付紅眼症、腦膜炎、鼠疫、霍亂同傷寒。
氰化氫

氰化氫，又叫氫氰酸，係種氰化物，係種無色、易揮發嘅劇毒液體。佢可以用嚟做化學武器。